รัฐบาลไทย-ข่าวทำเนียบรัฐบาล-กระทรวงอุตสาหกรรม ผลักดันนโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ภายใต้ 4 มิติ
วันศุกร์ที่ 25 สิงหาคม 2566
25/08/2566
กระทรวงอุตสาหกรรม ผลักดันนโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ภายใต้ 4 มิติ
กระทรวงอุตสาหกรรม ผลักดันนโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ภายใต้ 4 มิติ
กระทรวงอุตสาหกรรม ผลักดันนโยบาย MIND ใช้ “หัว” และ “ใจ” ปั้นอุตสาหกรรมคู่ชุมชน ภายใต้ 4 มิติ
- มุ่งสร้างความสําเร็จให้ภาคธุรกิจ
- ดูแลสังคมโดยรอบโรงงาน
- รักษาสิ่งแวดล้อม
- กระจายรายได้ให้ประชาชนมีความเป็นอยู่ที่ดีขึ้น
ผ่านกิจกรรม "อุตสาหกรรมรวมใจ : ดูแลสิ่งแวดล้อม 4 ด้าน
ดิน : การดูแล เรื่อง กากอุตสาหกรรม การกํากับดูแลโรงงานเพื่อควบคุมการดําเนินการเรื่องกากอุตสาหกรรมอย่างเข้มงวด ไม่ให้มีการลักลอบทิ้ง โดยนําหลัก 3R มาช่วยลดปริมาณกาก ให้มีการจัดการอย่างมีประสิทธิภาพ นํากากอุตสาหกรรมมาเป็นผลิตภัณฑ์ใหม่ ๆ
น้ํา : การดูแล เรื่อง แม่น้ําลําคลอง และการดูแลโรงงานในการระบายน้ําออกสู่แม่น้ําลําคลองต้องไม่เกินค่ามาตรฐานที่กฎหมายกําหนด และไม่ส่งผลกระทบกับชุมชน พร้อมหามาตรการฟื้นฟูแหล่งน้ําลําคลองสาธารณะให้มีสภาพที่ดีขึ้น
ลม : การดูแล เรื่อง อากาศ ฝุ่นละออง อ้อยถูกเผา มุ่งเน้นการกํากับ ดูแลการเผาอ้อย ควบคู่การส่งเสริมการตัดอ้อยสด และการระบายมลพิษทางอากาศของโรงงาน เพื่อช่วยลดปัญหาฝุ่น PM 2.5 รวมถึงการปล่อยคาร์บอนไดออกไซด์ และลดสารเรือนกระจก
ไฟ : การดูแล เรื่อง โรงงานไฟไหม้ การกํากับ ความปลอดภัยต่าง ๆ ในโรงงานอุตสาหกรรม โดยตรวจสอบอุปกรณ์และระบบต่าง ๆ ภายในโรงงานให้เป็นไปตามมาตรฐาน เพื่อป้องกันไม่ให้เกิดเหตุไฟไหม้ รวมถึงมาตรการด้านความปลอดภัยอื่น ๆ ด้วย
นําร่องผ่านโครงการ "อุตสาหกรรมรวมใจ รักษ์น้ําใส ใส่ใจชุมชน" ดูแลลุ่มน้ําคูคลองผ่าน 3 กระบวนการ
กระบวนการที่ 1 สํารวจตรวจสอบโรงงานมีการปฏิบัติตามกฎระเบียบต่าง ๆ อย่างถูกต้อง มีการบําบัดน้ําเสียก่อนปล่อยลงสู่แม่น้ําลําคลองว่าเป็นไปตามเกณฑ์มาตรฐานหรือไม่
กระบวนการที่ 2 สํารวจพื้นที่และเก็บตัวอย่างน้ําในคลองในจุดที่มีความเสี่ยง เพื่อตรวจวัด วิเคราะห์คุณภาพน้ํา
กระบวนการที่ 3 ดําเนินการฟื้นฟูสภาพน้ําให้มีคุณภาพผ่านเกณฑ์มาตรฐานที่กําหนด
- ติดตั้งอุปกรณ์เครื่องบําบัดน้ําเสีย เครื่องเติมอากาศกังหันน้ําพลังงานแสงอาทิตย์ มอบถังดักไขมันให้ในชุมชนและสถานประกอบการ
- จัดเก็บผักตบชวาและจัดทําแนวปิดกั้นหรือจุดพักผักตบชวาให้เหมาะสม
- การขุดลอกคลอง
- การจัดกิจกรรมอบรมให้ความรู้ เพื่อสร้างจิตสํานึกในการดูแลรักษาน้ําในคลองให้กับชุมชนที่อยู่อาศัย และประสานความร่วมมือกับ หน่วยงานในพื้นที่ในการขอความร่วมมือดูแลรักษาสภาพน้ําในคลอง
ตั้งเป้าดําเนินการใน 11 จังหวัดนําร่อง ได้แก่ สมุทรปราการ ปทุมธานี นนทบุรี นครปฐม สมุทรสาคร ฉะเชิงเทรา ชลบุรี ระยอง อยุธยา สระบุรี และปราจีนบุรี และเตรียมการขยายผลต่อไปให้ครอบคลุมในทุกจังหวัดทั่วประเทศในอนาคต คาดว่ากิจกรรมดังกล่าวจะทําให้ชุมชน สังคมโดยรอบ เกิดมุมมองที่ดีกับโรงงานอุตสาหกรรมต่าง ๆ ตามแนวนโยบายของกระทรวงอุตสาหกรรม เพื่อให้ “อุตสาหกรรมอยู่คู่ชุมชนได้อย่างยั่งยืน”
เริ่มดําเนินการนําร่องรอบพื้นที่กรุงเทพมหานครและปริมณฑล 4 จังหวัด
- คลองบางเสาธง เป็นคลองสายหลักใน จ.สมุทรปราการ ที่มีความสําคัญของอําเภอบางเสาธง ที่ช่วยระบายน้ําทางด้านตะวันออกของกรุงเทพมหานคร มีความยาวประมาณ 9 กิโลเมตร จากด้านเหนือบริเวณวัดบัวโรย เชื่อมต่อกับคลองสําโรง มีลักษณะเป็นคลองธรรมชาติ โดยในช่วงฤดูแล้งน้ําคลองจะแห้ง แต่หน้าน้ําก็จะมีน้ําท่วมมาก บริเวณพื้นสองฝั่งคลองเป็นทุ่งนาโล่ง มีบ้านเรือนอาศัยอยู่เป็นช่วง ๆ และมีความหนาแน่นของชุมชนตั้งแต่ปากคลองด้านใต้ไปจนถึงวัดเสาธงกลาง รวมถึงมีโรงงานอุตสาหกรรมตั้งอยู่บริเวณปากคลองจํานวน 15 โรงงาน จึงเป็นจุดที่ต้องมีการเฝ้าระวังการก่อมลภาวะต่อสิ่งแวดล้อม โดยเฉพาะการปล่อยน้ําเสียจากโรงงานอุตสาหกรรม
- คลองเปรมประชากร อยู่ใน จ.ปทุมธานี มีระยะทางทั้งหมด 50.8 กิโลเมตร ความกว้างประมาณ 12 เมตร ระยะทางที่ผ่าน จ.ปทุมธานี ประมาณ 20 กิโลเมตร เนื่องด้วยเป็นคลองสายหลักที่ผ่านชุมชนจํานวนมากจึงทําใหญ่เกิดผลกระทบจากการปล่อยน้ําทิ้ง ส่วนการปล่อยน้ําทิ้งจากสถานประกอบการนั้นพบว่าอยู่ในเกณฑ์มาตรฐาน ดังนั้น เพื่อเป็นการฟื้นฟูสภาพน้ําโดยรอบชุมชน จึงได้มีการติดตั้งเครื่องเติมอากาศ กังหันน้ําพลังงานแสงอาทิตย์ ซึ่งได้รับการสนับสนุนจากสถานประกอบการในพื้นที่ รวมถึงความร่วมมือร่วมใจของชุมชนโดยรอบ คาดว่าจะช่วยฟื้นฟูคุณภาพน้ําภายในคลองเปรมประชากรโดยตรง และจะช่วยเพิ่มคุณภาพน้ํา แหล่งน้ําผิวดิน (WQI) ในระยะพื้นที่การพัฒนาให้มีค่าดัชนีที่ดีขึ้น
- คลองบ้านใหม่ จ.นนทบุรี เป็นคลองกั้นระหว่าง จ.นนทบุรี และ จ.ปทุมธานี มีความยาวประมาณ 3,800 เมตร เชื่อมต่อกับแม่น้ําเจ้าพระยา และคลองเปรมประชากร ทั้งนี้การดําเนินโครงการฯ จะช่วยกํากับ ดูแล การระบายน้ําทิ้งของโรงงานอุตสาหกรรมในพื้นที่ พัฒนาฟื้นฟูคุณภาพน้ําในคลองสาขาให้มีคุณภาพดีขึ้น สร้างจิตสํานึกความตระหนักรู้และความเข้าใจในการลดการปล่อยของเสียลงสู่แหล่งน้ํา และสร้างเครือข่ายความร่วมมือที่ดีระหว่างภาคอุตสาหกรรมและภาคประชาชนในพื้นที่ เพื่อร่วมขับเคลื่อนกิจกรรมต่าง ๆ ของโครงการ อาทิ การขุดลอกกําจัดตะกอนดิน การสร้างฝายน้ําล้น การสร้างความตระหนักรู้ในการลดการปล่อยของเสียลงสู่แหล่งน้ํา
- คลองรางเตย เป็นคลองสาขาใน จ. นครปฐม ที่เชื่อมระหว่างคลองวัดท่าพูด กับคลองอ้อมใหญ่ โดยเริ่มต้นที่คลองวัดพูด (ซึ่งเป็นคลองที่เชื่อมกับแม่น้ําท่าจีน) ไหลไปบรรจบกับคลองอ้อมใหญ่ ซึ่งมีความกว้างประมาณ 5 เมตร ลึกประมาณ 2 เมตร ความยาวประมาณ 2.4 กิโลเมตร ปัจจุบันสภาพน้ําอยู่ในเกณฑ์เสื่อมโทรมมาก ตามเกณฑ์ของกรมควบคุมมลพิษ กระทรวงทรัพยากรธรรมชาติและสิ่งแวดล้อม ดังนั้น จึงได้ดําเนินการลอกคลองเป็นระยะทาง 2 กิโลเมตร โดยได้รับความร่วมมือทั้งจาก สอจ.นครปฐม หน่วยงานราชการท้องถิ่น ภาคประชาชน และโรงงานอุตสาหกรรมในการเฝ้าระวังคุณภาพน้ําในคลองรางเตย ปัจจุบันคุณภาพน้ํา (WQI) อยู่ในเกณฑ์ที่ดีขึ้น ทําให้โรงงานอุตสาหกรรม และชุมชนที่เข้าร่วมโครงการ มีความพึงพอใจเป็นอย่างมาก
#กระทรวงอุตสาหกรรม
#MIND
#อุตสาหกรรมรวมใจดูแลสิ่งแวดล้อม
#ดินน้ําลมไฟ